CHOW รับเงิน 9.69 พันลบ. หลังขาย “โซลาร์ฟาร์มญี่ปุ่น”
CHOW เผยบริษัทย่อยขายโรงไฟฟ้าพลังแสงอาทิตย์ในประเทศญี่ปุ่น ได้เงิน 9,699 ลบ.
CHOW เผยบริษัทย่อยขายโรงไฟฟ้าพลังแสงอาทิตย์ในประเทศญี่ปุ่น ได้เงิน 9,699 ลบ.
14 มี.ค. 2565

บริษัท เชาว์ สตีล อินดัสทรี้ จำกัด (มหาชน) หรือ CHOW เปิดเผยว่า บริษัท พรีเมียร์ โซลูชั่น เจแปน จำกัด (PSJP) และ บริษัท อาร์ไอซีไอ อินเตอร์เนชั่นแนล อินเวสต์เมนต์ จำกัด (RICI) (ซึ่งทั้งสองบริษัทเป็นบริษัทย่อยของบริษัทฯ ที่บริษัทฯ ถือหุ้นจำนวน 87.36% ผ่านบริษัท เชาว์ เอ็นเนอร์ยี่ จำกัด (มหาชน) (CEPL)) ได้ดำเนินการจำหน่ายบริษัทย่อยที่จดทะเบียนในประเทศญี่ปุ่นซึ่งเป็นเจ้าของโครงการโรงไฟฟ้าพลังแสงอาทิตย์ให้แก่กลุ่มของผู้ประกอบธุรกิจพลังงานหมุนเวียนในประเทศญี่ปุ่นตามสัญญาบรรลุผลสำเร็จแล้ว คิดเป็นมูลค่ารายการทั้งหมดไม่น้อยกว่า 14,000 ล้านเยน หรือเท่ากับ 4,114 ล้านบาท
โดยมูลค่ารายการดังกล่าวคิดเป็นมูลค่าสุทธิของกิจการ (Enterprise Value) ทั้งหมดประมาณ 33,000 ล้านเยน หรือเทียบเท่ากับ 9,699 ล้านบาท (อ้างอิงจากอัตราขายถัวเฉลี่ย ณ วันที่ 16 ธันวาคม 2563 ของธนาคารแห่งประเทศไทย ซึ่งเทียบเท่ากับ 29.3906 บาทต่อ 100 เยน)